**A sunat clopoţelul în prima zi la Şcoala din Perieţi**

Luni, 12 septembrie 2016, copiii din comuna Perieți, au fost chemați să reia cursurile anului şcolar 2016 – 2017. Alături de părinţi, bunici şi micuţi cu ghiozdanele pline, au fost cadrele didactice cu noi programe şcolare multe cunoştinţe pregătite din vreme.

Părintele Protopop Butu Ionuţ, a fost în mijlocul comunităţii comunei Perieţi aducând binecuvântarea Preasfinţitului Părinte Episcop Vincenţiu și săvârşind slujba de început de an şcolar alături de preoţii din comună: Cioranu Laurenţiu de la parohia Fundata, Arzoiu Constantin de la parohia Perieţi, Costache Ion de la parohia Misleanu, Ştefănescu Gabriel de la parohia Păltiniş, Negoiţă Dante de la parohia Stejaru.

În încheiere, Părintele Protopop le-a urat elevilor spor la învățătură. Domnul Director Școlar, domnul Primar și reprezentantul poliţiei și-au exprimat la rândul lor dăruirea și prețuirea pentru micuţi şi comunitate.

A consemnat părintele Negoiţă Dante, parohia Stejaru.